Bjarne Bryntesen

Bjarne Bryntesen (1912–1987) er en tidligere friidrettsutøver og skihopper som i 1935 ble tildelt Egebergs Ærespris. Bryntesen var opprinnelig fra Åmot i Modum og konkurrerte for Åmot IF og etter hvert IF Hellas i Drammen.

Som 19-åring satte han kretsrekord for Buskerud i tikamp. Han tok sølv i NM i femkamp i 1933 og vant gull i 1934. I 1935 vant han NM i tikamp, samme år som han ble nummer 3 i hopprennet Holmenkollen. For dette mottok han Egebergs Ærespris og ble tidenes yngste vinner av denne prisen. Han tok også NM-medaljer i spydkast: sølv i 1934 og bronse i 1938, og han representerte Norge i landskamper i denne øvelsen.

I 1936 misset han så vidt å bli med på OL-laget i hopp, men han slo i etterkant alle OL-deltakere i et kveldshopprenn i Midtstubakken.

I 1937 var Drammen og Hellas IF arrangør for femkamp i NM. På hjemmebane ville Bryntesen vise seg frem og åpnet konkurransen med personlig rekord 6,87 meter i lengde. Han avsluttet konkurransen med et av sine beste løp på 1500 meter. Resultatet ble norsk rekord med 51 poeng, en rekord som skulle stå helt til 1959. Dette var ett av fire NM-gull Bryntesen tok i perioden 1934–1939.

Bryntesen var også utøver i svømming og skøyteløp.

 Medaljer i norske mesterskap 
Plassering Øvelse ÅrGull  Femkamp  1934, 1937, 1939Gull  Tikamp  1935Sølv  Spyd  1934Sølv  Femkamp  1933Sølv  Tikamp  1936Bronse  Spyd  1938Bronse  Femkamp  1935

 Referanser 
friidrett.no: NM Spyd menn. 
friidrett.no: NM 5-kamp menn. 
friidrett.no: NM 10-kamp. 

 Litteratur 
 Leif Lapidus. Våre Egebergvinnere. Oslo: 1946. s. 117–117 (digitalisert av nasjonalbiblioteket).

Kategori:Norske mangekjempere
Kategori:Norske spydkastere
Kategori:Norske skihoppere
Kategori:Vinnere av Egebergs Ærespris
Kategori:Personer fra Modum kommune